The Messenger: The Story of Joan of Arc
The Messenger: The Story of Joan of Arc (dalam bahaso Parancih: Jeanne d'Arc) adolah film dari Parancih nan disutradarai dek Luc Besson.[5] Film nan dibintangi dek Milla Jovovich, John Malkovich, Faye Dunaway jo Dustin Hoffman iko ditulih dek Luc Besson basamo jo Andrew Birkin, samantaro komposisi musiknyo disusun dek Éric Serra.[5] Film iko patamo kali ditayangan pad 18 Oktober 1999 dan ditayangan untuak Parancih patamo kalinyo pado 27 Oktober 1999.[6]
Carito[suntiang | suntiang sumber]
Film iko bacarito tantang Joan, saurang anak nan punyo kamampuan supranatural. Katiko baliak ka rumah, inyo mandapekan desanyo tabaka. Adiaknyo, Catherine, basusaho malinduanginyo malalui caro manyuruak dari pasukan Inggirih nan manyarang, sabagai pasaingan lamo jo Parancih. Katiko Joan manyuruak, inyo manyaliak pambunuhan saudarinyo. Sasudah itu, Joan dibaok dek dunsaka jauahnyo.
Batahun kudian di Chinon, Dauphin nan kudian manjadi Rajo Parancih, Charles VII (John Malkovich), manarimo pasan dari Joan (Milla Jovovich) nan kini alah gadang, mamintanyo untuak manyadiokan pasukan untuak dipimpin dalam upayo malawan pasukan panjajah Inggirih nan manduduki wilayah Parancih. Sasudah inyo basuo jo mintuonyo, Yolande of Aragon (Faye Dunaway) manggambarkan visinyo. Putuih aso, inyo pacayo jo ramalannyo.
Babaluik jo baju basi, Joan mamimpin pasukan Parancih ka kota Orléans nan dikapuang. Inyo maagiah tau pasukan Inggirih kasampatan untuak manyarah, tapi kudian ditolak dek Inggirih. Para komandan pasukan sabananyo indak pacayo jo kapamimpinan Joan, mamulai patampuran pagi barikuiknyo untuak maambiak alih benteng Santa Loup tanpa inyo. Katiko inyo tibo di medan parang, tantaro Parancih mundur. Joan maakhiri retret dan mamimpin sarangan lain nan barasia marabuik benteng. Pasukanyo malanjuikan ka benteng lawan nan disabuik "Tourelles". Joan maagiah kasampatan urang Inggirih untuak manyarah nan akhianyo ditolak. Joan mamimpin pasukan Parancih untuak manyarang Tourelles, walau banyak karugian didarito Inggirih, Joan turuik pulo taluko. Walau baitu, Joan mamimpin sarangan kaduo di bisuaknyo. Katiko pasukan Inggirih bakumpua baliak, pasukan Parancih manggarik untuak nan basiap untuak paparangan tabuka di sabuah lapangan. Joan pai surang ka pasukan Inggirih untuak maagiah pasukan Inggirih kasampatan untuak manyarah. Inggirih pun manarimo dan maelok baliak pasukannyo.
Joan pun baliak ka Rheims untuak manyaliak malewakan Charles VII dari Parancih. Kampanye militernyo kudian balianjuik ka tembok kota Paris, walaupun inyo indak manarimo bantuan nan inyo mintak, jo pangapuangan itu gagal. Joan maagiah tahu Rajo Charles VII untuak mamiliah diplomasi daripado parang. Picayo inyo maancam posisinyo jo paralu mangaluakan harato, Charles basangkokol untuak manyingkiaan Joan malalui caro mambiakannyo ditangkok dek pasukan lawan. Inyo ditahan dek urang-urang Burgundia nan pro Inggirih di Compiègne, nan majuanyo ka Inggirih. Inyo dirantai, dan pasidangannyo dimulai.
Dituntuik mangarajoan kajahekan bidat, badasarkan klaimnyo jiko mandapek panglihatan jo tando-tando dari Tuhan, inyo diadili dalam pasidangan gereja nan dipasoan dek pamarintah pandudukan Inggirih. Urang Inggirih nio sacapeknyo mangutuak jo maeksekusi Joan dek tantara Inggirih takuik untuak baparang samantaro inyo masih iduik, badasarkan kayakinan inyo sadonyo jikok nyo dapek sacaro supranatural mampangaruhi parang bahkan walaupun inyo di panjaro. Uskup Cauchon manyampaikan raso takuiknyo untuak maeksekusi salah surang nan mungkin alah manarimo panglihatan dari Tuhan. Nio dibaka untuak bidat, Joan binguang dek inyo ka dieksekusi tanpa mambuek pangakuan akhia. Uskup mangatokan ka inyo jikok inyo harus manyangka panglihatannyo sabalun inyo bisa mandanga pangakuannyo. Joan mangatoan jikok inyo indak bisa lai dibaka sabagai bidat. Samantaro di selnyo, Joan diadokan dek saurang laki-laki bajubah indak banamo (Dustin Hoffman), nan tasirek manjadi hati nurani Joan. Laki-laki itu mananyo apokah Joan sabana manarimo pasan dari Tuhan.
Pasukan Inggirih nan frustasi marancang caro lain supayo Joan dieksekusi dek gereja. Tantara Inggirih pai ka sel Joan, manyabiak bajunyo jo maagiah baju laki-laki untuak dipakai. Inyo dinyatoan mambuek sihia nan mambuek baju baru muncul, manunjuakkan saurang panyihia harus dibaka. Walaupun curiga urang Inggirih baduto, uskup maninggaan Joan untuak dibaka di pasa Roues. Tapi catatan tambahan mangatokan inyo dikanonisasi sabagai urang suci di abad ka-20.
Pamaran jo Kru[suntiang | suntiang sumber]
Sumber:[5]
Produksi[suntiang | suntiang sumber]
Luc Besson awalnyo disewa sabagai produser eksekutif untuak sabuah film nan disutradarai dek Kathryn Bigelow. Bigelow alah mangambangkan ide untuak film iko salamo satu dekade. Filemnyo nio diagiah judul Company of Angels, dimano Jay Cocks disewa untuak manulih naskah. Film iko dibuek jo bantuan Besson jo dukungan keuangan. Pado bulan Juli 1996 kontrak antaro Bigelow jo Besson dituka, nan maagiah Besson hak untuak bakonsultasi manganai casting salain biaya pribadinyo. Masalah iko manadi rumik katiko Besson tau kalau bininyo Milla Jovovich indak akan baparan sabagai Joan, akhianyo inyo kalua dari film.[7] Bigelow mangancam untuak dibaok ka pangadilan walau akhianyo disalasaikan di lua pangadilan.[8] Besson pun kalua dan mamulai proyek surang, Company of Angels dibubarkan dan diganti jo The Messenger.[9]
Soundtrack[suntiang | suntiang sumber]
Soundtrack untuak film iko disusun dek Éric Serra nan dirilih sabagai album malalui Sony Music Entertainment. Iko adolah kolaborasi Serra jo sutradara Luc Besson nan ka salapan, sasudah manyusun soundtrack tujuah film Besson sabalunyo.[10]
Rujuakan[suntiang | suntiang sumber]
- ↑ a b Kutipan rusak: Tag
indak sah; indak ado teks untuak ref banamo
variety
- ↑ a b "The Messenger: The Story of Joan of Arc (1999)". Box Office Mojo. Diarsipkan dari versi asli tanggal 19 January 2016. Diakses tanggal 21 November 2014.
- ↑ Hayward 2009.
- ↑ Kutipan rusak: Tag
indak sah; indak ado teks untuak ref banamo
Movies and the Maid
- ↑ a b c "Joan of Arc". IMDb. IMDb. Diakses tanggal 9 Desember 2019.
- ↑ McCarthy, Todd; McCarthy, Todd (1999-11-01). "The Messenger: The Story of Joan of Arc – Vivid Action Can't Save Miscast 'Joan'". Variety (dalam bahasa Inggris). Diakses tanggal 2019-12-31.
- ↑ Schubart, Rikke (2007-03-28) (dalam bahaso en). Super Bitches and Action Babes: The Female Hero in Popular Cinema, 1970-2006. McFarland. ISBN 978-0-7864-2924-0. https://books.google.com/books?id=2vVWBAAAQBAJ&pg=PA273#v=onepage&q&f=false.
- ↑ Hayward, Susan, 1945-; Powrie, Phil. (2006). The films of Luc Besson : master of spectacle. Manchester: Manchester University Press. ISBN 978-0-7190-7028-0. OCLC 69484521. https://www.worldcat.org/oclc/69484521.
- ↑ Jermyn, Deborah, 1970-; Redmond, Sean, 1967- (2003). The cinema of Kathryn Bigelow : Hollywood transgressor. London: Wallflower Press. ISBN 1-903364-42-6. OCLC 52114367. https://www.worldcat.org/oclc/52114367.
- ↑ "The Messenger: The Story of Joan of Arc Soundtrack (1999)". www.soundtrack.net. Diakses tanggal 2019-12-31.
eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn hun_Latn min_Latn eng_Latn ban_Latn mlt_Latn bjn_Latn min_Latn eng_Latn min_Latn eng_Latn eng_Latn zho_Hans zho_Hans eng_Latn